Národná rada Slovenskej republiky

## **VII. volebné obdobie**

 Číslo: CRD-84/2017

**359a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (tlač **359**)v druhom čítaní

 Výbor Národnej rady Slovenskej republiky pre hospodárske záležitosti ako gestorský výbor k vládnemu návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (tlač **359**) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením č. 419 z 1. februára 2017 pridelila predmetný návrh zákona na prerokovanie týmto výborom:

 Ústavnoprávnemu výboru Národnej rady Slovenskej republiky

 Výboru Národnej rady Slovenskej republiky pre hospodárske záležitosti,

Výboru Národnej rady Slovenskej republiky pre pôdohospodárstvo a životné prostredie a

Výboru Národnej rady Slovenskej republiky pre obranu a bezpečnosť.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

Ústavnoprávny výbor Národnej rady Slovenskej republiky uznesením č. 172 zo 14. marca 2017

Výbor Národnej rady Slovenskej republiky pre hospodárske záležitosti uznesením č. 81 zo 16. marca 2017

Výbor Národnej rady Slovenskej republiky pre pôdohospodárstvo a životné prostredie uznesením č. 62 zo 14. marca 2017

Výbor Národnej rady Slovenskej republiky pre obranu a bezpečnosť uznesením č. 59 zo 14. marca 2017.

**IV.**

Z uznesení výborov Národnej rady Slovenskej republiky uvedených pod bodom III tejto správy vyplývajú nasledovné pozmeňujúce a doplňujúce návrhy:

V čl. I bode 1 § 1 ods. 1 písm. e) sa slová „základné normy“ nahrádzajú slovami „základné normy ochrany zdravia verejnosti a zdravia pracovníkov voči nebezpečenstvu ionizujúceho žiarenia“ a slová „v osobitnom predpise,1aaaaa)“ sa nahrádzajú slovami „v medzinárodnej zmluve, ktorou je Slovenská republika viazaná,1aaaaa)“.

Poznámka pod čiarou k odkazu 1aaaaa znie:

„1aaaaa) Čl. 30 Zmluvy o založení Európskeho spoločenstva pre atómovú energiu (Ú. v. EÚ C 203, 7.6.2016).“.

Ide o legislatívno-technickú pripomienku, ktorou sa spresňuje právny text v súlade s textom uvedeným v čl. 30 Zmluvy o založení Európskeho spoločenstva pre atómovú energiu vrátane odkazu na publikačný orgán (úplná citácia); bod 40 Príloha č. 2 Legislatívnych pravidiel tvorby zákonov.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Výbor NR SR pre obranu a bezpečnosť**

***Gestorský výbor odporúča schváliť.***

V čl. I bod 12 sa na konci dopĺňa táto veta: „Poznámka pod čiarou k odkazu 7a sa vypúšťa.“.

V súvislosti s navrhovaným novým znením ustanovenia, ktoré neodkazuje na poznámku pod čiarou 7a, a vzhľadom na skutočnosť, že odkaz 7a na poznámku pod čiarou sa v ďalšom texte atómového zákona nepoužíva, je potrebné poznámku pod čiarou vypustiť ako nadbytočnú.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Výbor NR SR pre obranu a bezpečnosť**

***Gestorský výbor odporúča schváliť.***

V čl. I sa za bod 27 vkladá nový bod 28, ktorý znie:

„28. V § 17 ods. 1 sa slová „podľa osobitného predpisu.21)“ nahrádzajú slovami „v súlade s medzinárodnou zmluvou, ktorou je Slovenská republika viazaná.21)“.

Poznámka pod čiarou k odkazu 21 znie:

„21) Čl. 41 Zmluvy o založení Európskeho spoločenstva pre atómovú energiu.“.

Nasledujúce body v čl. I sa primerane prečíslujú.

Ide o legislatívno-technickú pripomienku. Odstraňuje sa obsolentný odkaz na publikačný orgán a súčasne sa spresňuje právny text, keďže Zmluva o založení Európskeho spoločenstva pre atómovú energiu nie je osobitný predpis, ale medzinárodná zmluva; bod 2 Prílohy č. 2 k Legislatívnym pravidlám tvorby zákonov.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Výbor NR SR pre obranu a bezpečnosť**

***Gestorský výbor odporúča schváliť.***

V čl. I bode 39 § 23a ods. 1 sa slovo „nespôsobí“ nahrádza slovom „nespôsobuje“ a slovo „nepovedie“ sa nahrádza slovom „nevedie“.

Ide o legislatívno-technickú pripomienku, ktorou sa zosúlaďuje text s definíciou v čl.1 bod 3 (čl. 3 písm. a) bod 8) smernice 2014/87/EURATOM.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Výbor NR SR pre obranu a bezpečnosť**

***Gestorský výbor odporúča schváliť.***

V čl. I bode 44 § 27 ods. 4 písm. f) slovo „okamžite“ nahrádza slovom „bezodkladne“.

Navrhuje sa formulačná úprava lehoty pre informačnú povinnosť tak, aby bolo právne jednoznačne zrejmé, že lehota bola zachovaná, ak bol úkon vykonaný vtedy kedy mal a mohol byť vykonaný prvý krát pri zohľadnení všetkých okolností, povahy a náročnosti plnenia ustanovenej povinnosti.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Výbor NR SR pre obranu a bezpečnosť**

***Gestorský výbor odporúča schváliť.***

V čl. I bode 58 § 29 ods. 2 sa slová „o jadrovej havárii38a) a radiačnom ohrození38b) mimo územia“ nahrádzajú slovami „o jadrovej havárii38a) alebo radiačnom ohrození,38b) ktoré sa stali mimo územia“.

Ide o legislatívno-technickú pripomienku, ktorou sa spresňuje právny text v súlade s čl. 1 ods. 1 Dohovoru o včasnom oznamovaní jadrovej havárie; bod 2 Príloha č. 2 Legislatívnych pravidiel tvorby zákonov.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Výbor NR SR pre obranu a bezpečnosť**

***Gestorský výbor odporúča schváliť.***

V čl. I bode 63 v prílohe č. 4 v siedmom bode sa slová v zátvorke „L13/1“ nahrádzajú slovami „L 13“.

 Ide o legislatívno-technickú pripomienku, ktorou sa spresňuje odkaz na publikačný orgán EÚ.

**Ústavnoprávny výbor NR SR**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

**Výbor NR SR pre obranu a bezpečnosť**

***Gestorský výbor odporúča schváliť.***

Gestorský výbor odporúča hlasovať spoločne o všetkých pozmeňujúcich a doplňujúcich návrhoch, s odporúčaním gestorského výboru **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov (tlač **359**)

**s c h v á l i ť** vznení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúčal schváliť.

 Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením Výboru Národnej rady Slovenskej republiky pre hospodárske záležitosti č. 88 z 21. marca 2017.

Týmto uznesením výbor zároveň poveril spoločného spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 21. marca 2017

Jana **K i š š o v á**, v.r.

predsedníčka Výboru NR SR

pre hospodárske záležitosti